

**แผนการจัดการเรียนรู้ที่ ๒**

**หน่วยการเรียนรู้ที่ ๒**รักษ์ภาษาไทย  **เรื่อง** การแต่งคำประพันธ์ประเภทกลอนสุภาพ

**วิชา** ภาษาไทย **ชื่อรายวิชา** ภาษาไทย ท ๒๒๑๐๑  **กลุ่มสาระการเรียนรู้** ภาษาไทย

**ชั้น** มัธยมศึกษาปีที่ ๒ **ภาคเรียนที่** ๑ **ปีการศึกษา** ๒๕๖๒ **เวลา** ๒ คาบ/๑๐๐ นาที

**ผู้สอน** นางสาวจารุวัลย์ พิมผนวช

**มาตรฐานการเรียนรู้**

 มาตรฐาน ท ๔.๑ เข้าใจธรรมชาติของภาษาและหลักภาษาไทย การเปลี่ยนแปลงของภาษาและพลังของภาษา ภูมิปัญญาทางภาษา และรักษาภาษาไทยไว้เป็นสมบัติของชาติ

**ตัวชี้วัด**

ท ๔.๑ ม.๒/๓ แต่งบทร้อยกรอง

**จุดประสงค์การเรียนรู้**

 ๑. นักเรียนสามารถบอกฉันทลักษณ์ของกลอนสุภาพได้

 ๒. นักเรียนสามารถแต่งกลอนสุภาพได้อย่างมีศิลปะ

**สาระสำคัญ**

การแต่งคำประพันธ์ประเภทกลอนสุภาพ เป็นการแต่งเรียบเรียงถ้อยคำให้เป็นเรื่องราว หรือการผูกถ้อยคำให้เป็นระเบียบตามบัญญัติแห่งฉันทลักษณ์ โดยกลอนสุภาพเป็นคำประพันธ์ชนิดหนึ่งที่มีสัมผัสบังคับแบ่งเป็นสัมผัสระหว่างวรรคและสัมผัสระหว่างบท ซึ่ง ๑ บทประกอบด้วย ๒ บาท แต่ละบาทแยกเป็น ๒ วรรค โดยในแต่ละวรรคนั้นมีจำนวน ๗ – ๙ คำ ซึ่งกลอนสุภาพมีด้วยกันหลายชนิด ได้แก่ กลอนแปด กลอนหก กลอนสี่ กลอนสักวา กลอนดอกสร้อย และกลอนบทละคร

**สาระการเรียนรู้**

 ๑. ฉันทลักษณ์ของกลอนสุภาพ

 ๒. ประเภทของกลอนสุภาพ

 ๓. ตัวอย่างกลอนสุภาพ

**คุณลักษณะอันพึงประสงค์**

- ใฝ่เรียนรู้

**สมรรถนะสำคัญ**

 ๑. ความสามารถในการสื่อสาร

 ๒. ความสามารถในการคิด

**กิจกรรมการเรียนรู้**

**ชั่วโมงที่ ๑**

กิจกรรมนำเข้าสู่บทเรียน

 ๑. นักเรียนดูบทร้อยกรองประเภทกลอนสุภาพที่ไม่ได้แบ่งวรรคตอน

 ๒. นักเรียนพิจารณาบทที่ครูให้แล้วแบ่งวรรคตอนให้ถูกลักษณะคำประพันธ์กลอนสุภาพ

 ๓. ครูเชื่อมโยงเข้าสู่บทเรียนการแต่งคำประพันธ์ประเภทกลอนสุภาพ

กิจกรรมพัฒนาผู้เรียน

๔. นักเรียนสังเกตบทประพันธ์กลอนสุภาพ(กลอนแปด)ที่นำวรรคบางส่วนออก แล้วนักเรียนจะต้องเติมคำประพันธ์ที่ถูกเว้นออกไปให้ได้ใจความและถูกต้องตามฉันทลักษณ์

๕. นักเรียนฟังบรรยายเกี่ยวกับฉันทลักษณ์ สัมผัสบังคับ สัมผัสพยัญชนะและสระ จากสื่อ Powerpoint เรื่อง การแต่งคำประพันธ์ประเภทกลอนสุภาพ

กิจกรรมรวบยอด

๖. ครูให้นักเรียนซักถามข้อสงสัยเพิ่มเติม และร่วมกันสรุปความรู้จากการเรียนเรื่องการแต่งคำประพันธ์ประเภทกลอนสุภาพ

**ชั่วโมงที่ ๒**

กิจกรรมนำเข้าสู่บทเรียน

 ๑. นักเรียนทบทวนเนื้อหาเกี่ยวกับฉันทลักษณ์ สัมผัสบังคับ สัมผัสพยัญชนะและสระ ด้วยการตั้งคำถาม เช่น สัมผัสพยัญชนะและสระคืออะไร และให้นักเรียนออกมาโยงเส้นสัมผัสกลอนสุภาพให้ถูกต้อง

กิจกรรมพัฒนาผู้เรียน

๒. นักเรียนฟังบรรยายเกี่ยวกับข้อบังคับในการแต่งกลอนสุภาพ(กลอนแปด) และประเภทของกลอนสุภาพ(กลอนแปด กลอนหก กลอนสี่ กลอนสักวา กลอนดอกสร้อย และกลอนบทละคร)

๓. นักเรียนช่วยกันทำกิจกรรม “แต่งกันนิด แต่งกันหน่อย” โดยให้นักเรียนตกลงหัวข้อในการแต่งกลอนสุภาพ จากนั้นนักเรียนแบ่งกลุ่ม ๔ กลุ่ม ภายในกลุ่มจะต้องช่วยกันแต่งกลอนสุภาพ(กลอนแปด) จำนวน ๑ วรรค ตัวแทนกลุ่มออกมาเขียนหน้ากระดาน แล้วจากนั้นให้กลุ่มถัดไปแต่งกลอนสุภาพ(กลอนแปด)ต่อจากกลุ่มแรก

กิจกรรมรวบยอด

๔. นักเรียนแต่งกลอนสุภาพ(กลอนแปด)เรื่องยอดกวีสุนทรภู่ ลงในสมุดบันทึก

๕. ครูให้นักเรียนซักถามข้อสงสัยเพิ่มเติม และร่วมกันสรุปความรู้จากการเรียนเรื่องการแต่งคำประพันธ์ประเภทกลอนสุภาพ

**สื่อการเรียนรู้/แหล่งการเรียนรู้**

 ๑. Powerpoint การแต่งคำประพันธ์ประเภทกลอนสุภาพ

 ๒. แบบทดสอบการแต่งกลอนสุภาพ (สมุด)

**การวัดและประเมินผล**

|  |  |  |  |
| --- | --- | --- | --- |
| **เป้าหมาย** | **หลักฐาน** | **เครื่องมือวัด** | **เกณฑ์การประเมิน** |
| **สาระสำคัญ** การแต่งคำประพันธ์ประเภทกลอนสุภาพ เป็นการแต่งเรียบเรียงถ้อยคำให้เป็นเรื่องราว หรือการผูกถ้อยคำให้เป็นระเบียบตามบัญญัติแห่งฉันทลักษณ์  | แบบทดสอบการแต่งกลอนสุภาพ | แบบประเมินการแต่งกลอนสุภาพ | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **ตัวชี้วัด**ท ๔.๑ ม.๒/๓ แต่งบทร้อยกรอง | แบบทดสอบการแต่งกลอนสุภาพ | แบบประเมินการแต่งกลอนสุภาพ | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **คุณลักษณะอันพึงประสงค์**ใฝ่เรียนรู้ | แบบทดสอบการแต่งกลอนสุภาพ | แบบประเมินคุณลักษณะอันพึงประสงค์ | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **สมรรถนะสำคัญ**ความสามารถในการสื่อสารความสามารถในการคิด | แบบทดสอบการแต่งกลอนสุภาพ | แบบประเมินสมรรถนะสำคัญของผู้เรียน | ได้คะแนนร้อยละ ๖๐ ขึ้นไปถือว่าผ่านเกณฑ์ |

ลงชื่อ.......................................................ผู้สอน

 (นางสาวจารุวัลย์ พิมผนวช)

**บันทึกหลังการสอน**

**๑. ผลการสอน**

.............................................................................................................................................................................. .............................................................................................................................................................................. .............................................................................................................................................................................. .............................................................................................................................................................................. ..............................................................................................................................................................................

**๒. ปัญหาและอุปสรรค**

.............................................................................................................................................................................. .............................................................................................................................................................................. ..............................................................................................................................................................................

**๓. ข้อเสนอแนะ**

.............................................................................................................................................................................. .............................................................................................................................................................................. ..............................................................................................................................................................................

 ลงชื่อ......................................................ผู้สอน

(นางสาวจารุวัลย์ พิมผนวช)

**ความเห็นของหัวหน้ากลุ่มสาระการเรียนรู้วิชาภาษาไทย**

.............................................................................................................................................................................. ..............................................................................................................................................................................

 ลงชื่อ................................................................

 (อ.ดร.บัวลักษณ์ เพชรงาม)

 หัวหน้ากลุ่มสาระการเรียนรู้วิชาภาษาไทย

**ความเห็นของรองผู้อำนวยการโรงเรียนฝ่ายวิชาการ**

.............................................................................................................................................................................. ..............................................................................................................................................................................

ลงชื่อ................................................................

 (อาจารย์ สุดารัตน์ ศรีมา )

 รองผู้อำนวยการฝ่ายวิชาการ

**เกณฑ์การประเมินแบบทดสอบการแต่งกลอนสุภาพ**

|  |  |
| --- | --- |
| **รายการประเมิน** | **ระดับคุณภาพ (คะแนน)** |
| **ดี (๓)** | **พอใช้ (๒)** | **ปรับปรุง (๑)** |
| รูปแบบ/ฉันทลักษณ์ | แต่งกลอนสุภาพมีสัมผัสบังคับถูกต้องตาม ฉันทลักษณ์ | แต่งกลอนสุภาพมีสัมผัสบังคับไม่ถูกต้องตาม ฉันทลักษณ์บางส่วน | แต่งกลอนสุภาพมีสัมผัสบังคับไม่ถูกต้องตาม ฉันทลักษณ์ |
| เนื้อหา | เนื้อหาที่นำเสนอมีความสอดคล้อง สามารถสื่อความได้ดี | เนื้อหาขาดความสอดคล้อง ไม่ชัดเจน แต่ยังสามารถสื่อความได้ | เนื้อหาขาดความสอดคล้อง ไม่ชัดเจน และไม่สามารถสื่อความให้ผู้อ่านเข้าใจได้ |
| การใช้ภาษา | ใช้ภาษาและถ้อยคำในการแต่งได้อย่างเหมาะสม สื่อความได้มาก มีความไพเราะ | ใช้ภาษาและถ้อยคำในการแต่งได้เหมาะสมแต่ ขาดความไพเราะ | ใช้ภาษาและถ้อยคำในการเขียนไม่ถูกต้อง ไม่สามารถสื่อความได้ ขาดความไพเราะ |
| ความเป็นระเบียบ | ทำงานสะอาดเรียบร้อย เป็นระเบียบ สะกดคำได้ถูกต้องทุกคำ | ทำงานสะอาดเรียบร้อย เป็นระเบียบ สะกดคำผิด ๑ – ๓ คำ | ทำงานขาดความสะอาดไม่เป็นระเบียบ และสะกดคำผิดเกิน ๓ คำขึ้นไป |

 **เกณฑ์การประเมินคุณภาพ**

๑๒ – ๑๐ คะแนน ดีมาก

๗ – ๙ คะแนน ดี

๔ – ๖ คะแนน พอใช้

๑ – ๓ คะแนน ปรับปรุง